

 REPUBLIKA HRVATSKA

OPĆINSKO DRŽAVNO ODVJETNIŠTVO U VARAŽDINU

 Varaždin, Kratka 1

Broj: P-1/2023-4

Varaždin, 23. ožujka 2023.

SB/SB

Na temelju članka 138. Zakona o državnim službenicima (NN broj 92/05., 142/06, 77/07, 107/07, 27/08, 34/11, 49/11, 150/11, 34/12, 49/12, 37/13 i 38/13, 1/15, 138/15, 61/17, 70/19 i 98/19) uz prethodno odobrenje za prijam u državnu službu Ministarstva pravosuđa i uprave, Klasa: 119-03/23-04/58, Ur.broj: 514-08-03-04/02-23-02 od 10. veljače 2023., Općinsko državno odvjetništvo u Varaždinu raspisuje

OGLAS
za prijam namještenika na neodređeno vrijeme

- na radno mjesto namještenika III. vrste – vozač-dostavljač – 1 izvršitelj/ica uz obvezni probni rad od 3 (tri) mjeseca.

Stručni uvjeti:

- srednja stručna sprema tehničke, prometne ili druge odgovarajuće struke

- položen ispit za vozača „B“ kategorije,

- poznavanje rada na računalu

Osim navedenih uvjeta, kandidati moraju ispunjavati i opće uvjete za prijam u državnu službu, propisane odredbama članka 48. Zakona o državnim službenicima.

U državnu službu ne mogu biti primljene osobe za čiji prijam postoje zapreke iz članka 49. Zakona o državnim službenicima.

Na oglas se mogu prijaviti osobe oba spola.

Namještenici se primaju u državnu službu uz obvezni probni rad od 3 mjeseca.

U prijavi na oglas potrebno je navesti naziv tijela kojemu se upućuje prijava, osobne podatke podnositelja/ice prijave (ime i prezime, adresa stanovanja, broj telefona odnosno mobitela te adresa elektroničke pošte), naziv radnog mjesta na koje se prijavljuje, popis dokumentacije priložene uz prijavu te datum sastavljanja prijave.

Prijavu je potrebno vlastoručno potpisati.

Uz prijavu su kandidat-i/kinje dužni priložiti

– životopis

– dokaz o hrvatskom državljanstvu (preslika osobne iskaznice, vojne iskaznice, putovnice ili domovnice),

- presliku svjedodžbe o završenoj srednjoj školi,

- presliku vozačke dozvole za motorna vozila "B" kategorije,

- elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje,

- dokaz prava prednosti pri zapošljavanju, ako se kandidat/kinja na njega poziva.

Isprave se prilažu u neovjerenoj preslici, a prije izbora kandidat/kinja će predočiti izvornik.

Rok za podnošenje prijave na oglas je osam dana od dana objave u Narodnim novinama.

Prijave se podnose neposredno ili poštom na adresu: Općinsko državno odvjetništvo u Varaždinu, Kratka 1, 42 000 Varaždin, s naznakom „Za oglas za prijam namještenika III. vrste – vozač–dostavljač“.

Potpunom prijavom smatra se ona koja sadrži sve podatke i priloge navedene u oglasu.

Osoba koja nije podnijela pravodobnu ili potpunu prijavu ili ne ispunjava formalne uvjete iz oglasa, ne smatra se kandidatom u postupku oglasa, o čemu joj se dostavlja pisana obavijest na adresu elektroničke pošte koju je naznačila u prijavi.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisano dokumentaciju prema posebnom zakonu.

Kandidat/kinja koji/a može ostvariti pravo prednosti kod prijma u državnu službu prema članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17 i 98/19), članku 48.f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) i članku 22. Ustavnog zakona o pravima nacionalnih manjina (Narodne novine broj 155/02, 47/10, 80/10 i 93/11), dužan/a se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji uz prijavu na javni natječaj dužan/a je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rada i članovima njihovih obitelji, a koji su objavljeni na web-stranici Ministarstva hrvatskih branitelja:

<https://branitelji.gov.hr/zaposljavanje-843/843>

Kandidat/kinja koji/a se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata, uz prijavu na javni natječaj dužan/a je, pored dokaza o ispunjavanju traženih uvjeta, priložiti i rješenje ili potvrdu o priznatom pravu.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju u skladu sa člankom 22. Ustavnog zakona o pravima nacionalnih manjina, uz prijavu na natječaj, pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Izabrani kandidat/kinja pozvat će se da u primjerenom roku, a prije donošenja rješenja o prijmu u državnu službu, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz oglasa, uz upozorenje da se nedostavljanje traženih isprava smatra se odustankom od prijma u službu.

Komisiju za provedbu oglasa (u daljnjem tekstu: Komisija) imenuje općinska državna odvjetnica u Općinskom državnom odvjetništvu u Varaždinu.

Komisija utvrđuje listu kandidata prijavljenih na oglas koji ispunjavaju formalne uvjete iz javnog natječaja i čije su prijave pravodobne i potpune te kandidate s te liste upućuje na razgovor (intervju) i provjeru sposobnosti i vještina kandidata u upravljanju motornim vozilom „B“ kategorije.

Kandidat/kinja koji/a nije pristupio/la razgovoru (intervju) s Komisijom te provjeri sposobnosti i vještina kandidata u upravljanju motornim vozilom „B“ kategorije više se ne smatra kandidatom/kinjom u postupku.

Opis poslova i podaci o plaći objavit će se na web-stranici Ministarstva pravosuđa i uprave [mpu.gov.hr](http://mpu.gov.hr) i na web stranici Državnog odvjetništva Republike Hrvatske [www.dorh.hr](http://www.dorh.hr) istovremeno s objavom javnog natječaja.

Vrijeme i mjesto održavanja razgovora (intervju) i testiranja (provjere sposobnosti i vještina kandidata u upravljanu motornim vozilom „B“ kategorije) objavit će se najmanje pet dana prije dana određenog za razgovor (intervju) i testiranje, na web-stranici Ministarstva pravosuđa i uprave [mpu.gov.hr](http://mpu.gov.hr) i na web stranici Državnog odvjetništva Republike Hrvatske ([www.dorh.hr](http://www.dorh.hr)).

Ako se na oglas ne prijave osobe koje ispunjavaju propisane i objavljene uvjete, odnosno ako prijavljeni kandidati/kinje ne zadovolje na razgovoru (intervjuu) i testiranju, županijska državna odvjetnica će obustaviti postupak po ovom oglasu.

Za najboljeg kandidata Općinsko državno odvjetništvo u Varaždinu, sukladno odredbi članka 122. stavak 3. Zakona o državnom odvjetništvu (Narodne novine broj: 67/18), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

O rezultatima oglasa kandidati/kinje će biti obaviješteni javnom objavom rješenja o prijmu u državnu službu izabranog kandidata/kinje na web stranici Ministarstva pravosuđa i uprave, [www.uprava.gov.hr](http://www.uprava.gov.hr/) i web stranici Državnog odvjetništva Republike Hrvatske [www.dorh.hr](http://www.dorh.hr/).

Dostava rješenja svim kandidatima smatra se obavljenom istekom osmog dana od dana objave na web stranici Ministarstva pravosuđa i uprave.

 ZASTUPA OPĆINSKU DRŽAVNU ODVJETNICU

 ZAMJENIK OPĆINSKE DRŽAVNE ODVJETNICE

 Hrvoje Hrašćanec